
84 DR.30.9.2003 
 

kepada tindakan-tindakan keganasan dan mengambil langkah-langkah sewajarnya bagi 
mengatasi punca-punca tindakan keganasan. 

 Kita berpendirian bahawa takrif keganasan yang dipersetujui di peringkat 
antarabangsa adalah perlu sekiranya masyarakat antarabangsa ingin bekerjasama untuk 
menangani gejala tersebut secara lebih berkesan.  Dalam merumuskan definisi keganasan, 
Malaysia berpendapat definisi tersebut perlu membezakan antara tindakan keganasan 
sebenar pure act of terrorism dengan perjuangan yang sah the legitimate struggle iaitu 
tindakan menentang ancaman dari luar atau perjuangan rakyat menentang penjajah dan 
juga penguasaan asing bagi mencapai kemerdekaan atau menentukan sendiri masa depan 
mereka iaitu self determination, dengan izin.  Sekiranya perbezaan tersebut tidak diambil 
kira maka kuasa-kuasa tertentu boleh bertindak secara unilateral ke atas sesuatu kumpulan 
atau sesebuah negara lain atas alasan memerangi keganasan. 

 Tuan Yang di-Pertua, di Sidang Tergempar Menteri-menteri Luar OIC mengenai 
keganasan pada 3 dan 4 April 2002, Malaysia dan negara-negara OIC telah mengutuk 
keganasan antarabangsa dalam apa jua bentuk termasuk keganasan yang dilakukan oleh 
sesebuah negara.  OIC juga telah mencapai kata sepakat bahawa perjuangan rakyat 
Palestin untuk menuntut kemerdekaan bukanlah satu tindakan keganasan.  Pendirian OIC 
ini adalah selaras dengan pendirian yang diambil oleh Pertubuhan Bangsa-Bangsa Bersatu 
dan mesyuarat antarabangsa. 

 Dr. Syed Azman bin Syed Ahmad Nawawi:  [Bangun] 

 Datuk Dr. Leo Michael Toyad:  Tindakan keganasan Israel terhadap rakyat 
Palestin dan sikap dingin Amerika Syarikat untuk menyelesaikan isu ini adalah manifestasi 
betapa sukar bagi masyarakat antarabangsa dalam menangani isu keganasan.  Kita 
bersimpati dengan perjuangan rakyat Palestin menentang penjajahan dan mengecam 
sekeras-kerasnya tindakan keganasan pihak Israel tersebut.  Namun demikian, Malaysia 
berpendapat bahawa tindakan pengeboman berani mati (suicide bombing) yang melibatkan 
nyawa pihak-pihak yang tidak bersalah adalah satu tindakan yang tidak dapat diterima 
dalam Islam.  Tuan Yang di-Pertua,..... 

 Timbalan Yang di-Pertua [Dato' Haji Muhamad bin Abdullah]:  Ya, ada yang 
berdiri Yang Berhormat, Yang Berhormat bagi Kuala Terengganu. 

 Datuk Dr. Leo Michael Toyad:  Ya. 

 Dr. Syed Azman bin Syed Ahmad Nawawi:  Terima kasih Tuan Yang di-Pertua 
dan Yang Berhormat Timbalan Menteri.  Saya juga ingin merujuk kepada kenyataan Yang 
Amat Berhormat Perdana Menteri tentang suicide bomber daripada Palestin ini yang 
dianggap sebagai suatu yang tidak kena dan bertentangan dengan agama, cuma mungkin 
Yang Berhormat Timbalan Menteri bukan seorang Islam tetapi kita perlu menghormati 
beberapa pandangan ataupun fatwa-fatwa yang dikeluarkan oleh ulama-ulama muktabar 
terutamanya Sheikh Yusuf Al-Qaradawi, Sheikh Muhammad Abu Zuhrah, Mufti Besar 
Palestin, Sheikh Fathi Yakan dan saya boleh senaraikan beratus-ratus ulama-ulama dunia 
yang memberikan fatwa-fatwa yang berlainan daripada sikap yang diambil oleh Kerajaan 
Malaysia dan Yang Amat Berhormat Perdana Menteri sendiri. 

 Fatwa-fatwa mereka ini perlu dihormati kerana ia berlandaskan kepada Al-Quran 
dan sunnah Nabi kita s.a.w.  Jadi, saya harap Kerajaan Malaysia dan mufti-mufti ataupun 
mereka yang berpengetahuan agama mengambil kira fatwa-fatwa yang dikeluarkan oleh 
ulama-ulama besar dunia ini yang sikap mereka adalah jelas tentang apa yang berlaku di 
Palestin berpandu kepada kekejaman dan kezaliman yang dilakukan oleh negara haram 
Zionis Israel ke atas umat Islam Palestin terutamanya dan kita jangan lupa kekejaman di 
Sabra dan Shatila, kekejaman di Sanaa di mana beratus-ratus anak-anak kecil dan wanita-
wanita, ibu-ibu dibunuh ataupun dibom dalam kementerian United Nations di Sanaa itu 
sendiri.   

 Begitu juga pembunuhan-pembunuhan setiap hari yang berlaku ke atas umat 
Islam di Palestin.  Rumah-rumah mereka dirobohkan,  anak-anak kecil dibunuh,  tanah air 
dirampas.  Dalam keadaan ini, saya harap Yang Berhormat Timbalan Menteri memahami 
kedudukan agama Islam dalam konteks fatwa-fatwa yang dikeluarkan oleh..... 



kepada tindakan-tindakan keganasan dan mengambil langkah-langkah sewajarnya bagi mengatasi punca-punca tindakan keganasan. Kita berpendirian bahawa takrif keganasan yang dipersetujui di peringkat antarabangsa adalah perlu sekiranya masyarakat antarabangsa ingin bekerjasama untuk menangani gejala tersebut secara lebih berkesan. Dalam merumuskan definisi keganasan, Malaysia berpendapat definisi tersebut perlu membezakan antara tindakan keganasan sebenar pure act of terrorism dengan perjuangan yang sah the legitimate struggle iaitu tindakan menentang ancaman dari luar atau perjuangan rakyat menentang penjajah dan juga penguasaan asing bagi mencapai kemerdekaan atau menentukan sendiri masa depan mereka iaitu self determination, dengan izin. Sekiranya perbezaan tersebut tidak diambil kira maka kuasa-kuasa tertentu boleh bertindak secara unilateral ke atas sesuatu kumpulan atau sesebuah negara lain atas alasan memerangi keganasan. Tuan Yang di-Pertua, di Sidang Tergempar Menteri-menteri Luar OIC mengenai keganasan pada 3 dan 4 April 2002, Malaysia dan negara-negara OIC telah mengutuk keganasan antarabangsa dalam apa jua bentuk termasuk keganasan yang dilakukan oleh sesebuah negara. OIC juga telah mencapai kata sepakat bahawa perjuangan rakyat Palestin untuk menuntut kemerdekaan bukanlah satu tindakan keganasan. Pendirian OIC ini adalah selaras dengan pendirian yang diambil oleh Pertubuhan Bangsa-Bangsa Bersatu dan mesyuarat antarabangsa. Dr. Syed Azman bin Syed Ahmad Nawawi: [Bangun]. Datuk Dr. Leo Michael Toyad: Tindakan keganasan Israel terhadap rakyat Palestin dan sikap dingin Amerika Syarikat untuk menyelesaikan isu ini adalah manifestasi betapa sukar bagi masyarakat antarabangsa dalam menangani isu keganasan. Kita bersimpati dengan perjuangan rakyat Palestin menentang penjajahan dan mengecam sekeras-kerasnya tindakan keganasan pihak Israel tersebut. Namun demikian, Malaysia berpendapat bahawa tindakan pengeboman berani mati (suicide bombing) yang melibatkan nyawa pihak-pihak yang tidak bersalah adalah satu tindakan yang tidak dapat diterima dalam Islam. Tuan Yang di-Pertua,..... Timbalan Yang di-Pertua [Dato' Haji Muhamad bin Abdullah]: Ya, ada yang berdiri Yang Berhormat, Yang Berhormat bagi Kuala Terengganu. Datuk Dr. Leo Michael Toyad: Ya. Dr. Syed Azman bin Syed Ahmad Nawawi: Terima kasih Tuan Yang di-Pertua dan Yang Berhormat Timbalan Menteri. Saya juga ingin merujuk kepada kenyataan Yang Amat Berhormat Perdana Menteri tentang suicide bomber daripada Palestin ini yang dianggap sebagai suatu yang tidak kena dan bertentangan dengan agama, cuma mungkin Yang Berhormat Timbalan Menteri bukan seorang Islam tetapi kita perlu menghormati beberapa pandangan ataupun fatwa-fatwa yang dikeluarkan oleh ulama-ulama muktabar terutamanya Sheikh Yusuf Al-Qaradawi, Sheikh Muhammad Abu Zuhrah, Mufti Besar Palestin, Sheikh Fathi Yakan dan saya boleh senaraikan beratus-ratus ulama-ulama dunia yang memberikan fatwa-fatwa yang berlainan daripada sikap yang diambil oleh Kerajaan Malaysia dan Yang Amat Berhormat Perdana Menteri sendiri. Fatwa-fatwa mereka ini perlu dihormati kerana ia berlandaskan kepada Al-Quran dan sunnah Nabi kita s.a.w. Jadi, saya harap Kerajaan Malaysia dan mufti-mufti ataupun mereka yang berpengetahuan agama mengambil kira fatwa-fatwa yang dikeluarkan oleh ulama-ulama besar dunia ini yang sikap mereka adalah jelas tentang apa yang berlaku di Palestin berpandu kepada kekejaman dan kezaliman yang dilakukan oleh negara haram Zionis Israel ke atas umat Islam Palestin terutamanya dan kita jangan lupa kekejaman di Sabra dan Shatila, kekejaman di Sanaa di mana beratus-ratus anak-anak kecil dan wanita- wanita, ibu-ibu dibunuh ataupun dibom dalam kementerian United Nations di Sanaa itu sendiri. Begitu juga pembunuhan-pembunuhan setiap hari yang berlaku ke atas umat Islam di Palestin. Rumah-rumah mereka dirobohkan, anak-anak kecil dibunuh, tanah air dirampas. Dalam keadaan ini, saya harap Yang Berhormat Timbalan Menteri memahami kedudukan agama Islam dalam konteks fatwa-fatwa yang dikeluarkan oleh.....